Hüüdja hääl:
"Valmistage kõrbes Issanda teed,
tehke lagendikul maantee tasaseks meie Jumalale!
Kõik orud ülendatagu ja kõik mäed ning künkad alandatagu:
mis mätlik, saagu tasaseks, ja mis konarlik, siledaks maaks!
Siis ilmub Issanda au ja kõik liha näeb seda üheskoos.
Jah, Issanda suu on rääkinud."
PÄÄSTEPASUN
Tere taas Tel Avivist, Iisraelist! Rõõm kohtuda jälle!
Teil pole aimugi, kui tähtsad te meile sõpradena olete,
seistes me kõrval sel' väljakutsete rohkel ajal.
Meie varasemad saated on nähtavad www.trumpetofsalvation.org
Lisaks saadetele leiate sealt ka palju uudiseid ja muud infot
Trumpet of Salvation'i tegemistest ja koostöö võimalustest.
Jakovit ei ole täna meiega siin, kuna ta on hetkel Kidroni orus.
Läheme talle peagi külla ja kuulame ka tänast õpetust.
Nii et on, mida oodata!
Tahaksin siinkohal tutvustada teile Jakovi poolt kirjutatud raamatut,
mille pealkiri on "Miks just mina?"
Ta kirjutas selle peale oma usule tulekut,
selgitamaks Iisraeli rahvale, miks Jeesus on Iisraeli Messias.
Paljud tänapäeva inimesed isegi ei mõtle sellele,
mis on ka põhjus, miks ta sellest kirjutas.
Samas võib raamat osutuda õnnistuseks teistelegi - mitte vaid juutidele.
See raamat tutvustab iisraellaste mõtteviisi
ja seda saab tellida meie kodulehelt.
Kuna Jakovit täna ei ole, räägin teile pisut endast.
Tausta poolest olen pärit Saksamaalt ja seega ka rahvuselt mitte juut.
Kuid kogu me pere armastas Iisraeli ja mullegi jäi see armastus külge.
Olin kindel, et Iisrael on Jumala valitud rahvas.
Juutide massiline hävitamine tõi aga ühe koorma mu südamele.
Olen alati olnud Iisraeli poolel ja õnnistanud seda maad.
See on Jumala valik.
Tean, et Iisrael on Jumala poolt valitud rahvas.
Iisraelil on üks eriline koht Jumala südames.
Samas ma aga ei teadnud, mida see tähendab.
Arvasin, et Jumal armastab neid rohkem kui mind.
Neil ei lähegi muud midagi tarvis, kuna nad on valitud rahvas.
Hiljem leidsin ühe piiblikoha, mida nüüd sagedasti loen.
See on Jeremija 31:31
Eeldavasti on paljud teist seda lugenud ja ka õigesti mõistnud.
Kuid mina lugesid seda kohta nii, otsekui see puudutaks mittejuute.
Kuid siis korraga üllatusin.
"Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu..."
Siin ei sõlmita liitu mitte paganate, vaid Iisraeliga.
Seetõttu mõistsin, et Jeesus ei rääkinud selles salmis
sakslastele või ameeriklastele, vaid juutidele.
See oli Jumala plaani loomulik jätk oma rahva Iisraeliga.
Seda mõistes tahtsin ka kaasa aidata, aga seda distantsi pealt.
"Ega siis mina lähe tänavatele evangeeliumi jagama!"
"Eriti veel sakslasena ja peale holokausti!"
Püüdsin Jumalale selgeks teha, et see küll ei saa Tema plaan olla.
Kuid nii nagu varemgi, ei võtnud Jumal mu vastuväiteid kuulda
ja kupatas mu selle rahva keskele.
Ja nii ma leidsingi end tänavatel kuulutamas.
Mõistsin, et kõik mu vastupunnimised on asjata.
Kui Jumal tahab kedagi kasutada, siis Ta ka teeb seda.
Sõltumata sellest, et olen sakslane ja mu taust pole seetõttu kõige parem.
Ja et ma ka alati ei mõista Iisraeli rahvast kõige paremini.
Kui Jumal tahab kedagi kasutada, siis Ta ka teeb seda.
Kui Jumal tahab sind kasutada, siis Ta ka teeb seda.
Võid selles kindel olla!
Meil tuleb peagi stuudiosse üsna eriline külaline.
Kohtume Katjaga Ukrainast.
Tal on väga julgustav tunnistus jagada.
Kuid nüüd läheme Jakovi juurde Kidroni orgu.
Seal on toimunud palju põnevat ja sellest Jakovi meile räägibki.
Lähme vaatame, kus ta on.
Täna oleme siis Kidroni orus!
Oleme otse Jumala linna, Jeruusalemma, müüri taga.
See on üsna tähelepanuväärne paik,
kuna kuningas Taaveti ajal juhtus siin nii mõndagi põnevat.
Kuningas Taavet varjas end siin oma poja Absalomi eest.
Absalom oli täiesti segi võimalusest haarata valitsus, võim ja kroon
oma isalt Taavetilt.
Väga karm lugu ikka.
Piiblis on see kõik kirjas.
Selle loo mõte on jagada meiega pisut ajalugu,
et võiksime õppida sellest midagi.
Et me õpiksime sellest ja kohandaksime seda oma eludega,
muutudes üha enam oma Issanda sarnaseks.
Seetõttu vaatame lähemalt seda Taaveti lugu.
Minu sooviks on, et kohtleksime samal moel ka oma kaasinimesi.
Jumal loodab selles osas me peale.
"Vaid ärge kartke, sest mina olen maailma ära võitnud."
Taavet oli mees, kes oli võitnud ära kõik maailma kiusatused -
kogu kadeduse ja uhkuse.
Küll aga tõusis ta poeg kadedusest ja uhkusest ta vastu.
Taavet, kes oleks võinud ta kergesti maha suruda, aga hoopis põgenes.
"Ta toob mu tagasi sinna paika -
paika, mille Tema on andnud. Jumal andis selle!"
Nii ta siis lahkuski oma paleest, preestrid ja leviidid ta kannul.
Suur hulk rahvast järgnes talle Kidroni orgu.
Preestrid olid üsna mures seaduselaeka pärast, mis maha jäi.
"Ja kogu maa nuttis suure häälega, kui kõik rahvas mööda läks.
Ja kuningas läks üle Kidroni jõe,
samuti läks üle kõik rahvas kõrbe suunas.
Ja vaata, seal olid ka Saadok ja kõik leviidid koos temaga -
need kandsid Jumala seaduselaegast;
ja nad panid Jumala laeka maha ning Ebjatar ohverdas,
kuni kõik rahvas linnast oli viimseni üle läinud.
Ja kuningas ütles Saadokile: Vii Jumala laegas tagasi linna!
Kui ma Issanda silmis armu leian, siis ta toob mu tagasi
ja laseb mind näha seda ja selle asupaika."
Taavet lootis selle peale, et Jumal viib ta tagasi koju.
Seetõttu polnud ka põhjust muretseda ja viia seaduselaegas kõrbe.
Seetõttu ta käskiski seaduselaeka maha jätta.
Taaveti süda oli vägagi lainel Jumala südamega.
"Kui ma Issanda silmis armu leian, siis ta toob mu tagasi
ja ma saan viibida Tema ligiolus ning Tema pühas paigas."
Me võime kiita ja tänada Jumalat sellest templist, mis asub me sees.
Me oleme tõelised Jumala templid!
Kõrbes olles sai Taavet teate,
et Absalom oli hukkunud Seruja poja Joabi käe läbi.
Kuidas Taavet reageeris, kui oma poja surmast kuulis?
Siin käib jutt pojast, kes üritas oma isa tappa ja röövida ta trooni.
Kuid Taavet hüüdis: "Absalom, mu poeg Absalom!
Kui ma vaid oleksin surnud sinu asemel!"
Hämmastav!
Jeesus ütles: "Õndsad on vaimust vaesed".
Andku Jumal meilegi võimet elada andeksandmises
ja tõeliselt Tema samme järgides.
Taavet teadis, kuidas tõeliselt andeks anda
ja kuidas suhtuda kõigesse toimunusse armastuse -ja kaastundega.
Kuid vaadakem, mis siin orus veel juhtus.
Tutvume Aabrahami ja paari teise Iisraeli kuningaga.
Kuid nendest edaspidi.
Tahaksin siinkohal jätkata ülistuse teemaga.
See on üks osa elust, mis seotud Kristusele elamisega.
Ülistus on üks olulisemaid aspekte Jeesuse jüngriks olemise juures.
Me elame 21. sajandil ja mul on tunne,
et meil pole päris selge, mida tõeline ülistus endast kujutab.
Usume, et ülistus on kõik see,
mis seotud laulude, tantsude ja lippude lehvitamisega.
Piiblis räägitakse ülistusest esimest korda 1Moosese 22:5
"Ja Aabraham ütles oma noortele meestele:
Jääge teie eesliga siia!
Mina ja poiss läheme sinna, kummardame
ja tuleme siis tagasi teie juurde.”
Vau! On alles eriline!
Tänapäeval arvame, et ülistus on mingi koosolek,
kus lauldakse ja on palju muusikat ning tantsu.
Laulmine on üks võrratu asi!
Jumal on andnud meile tunded ja võime ülistada Teda
nii laulu kui tantsu läbi.
Piiblisalmi põhjal, mida hetk tagasi lugesime,
tähendab ülistus aga hoopis kuuletumist.
Vaatame, mida ütleb Aamos ülistuse kohta,
kui sellest puudub see nii oluline aspekt nagu sõnakuulelikkus.
Aamos 5:21-23:
"Ma olen teie pühadest nördinud, ma põlgan neid
ja ma ei salli teie koosolekute lõhna.
Sest kuigi te toote mulle oma põletus- ja roaohvreid,
ei ole mul neist hea meel...
Saada ära mu eest oma laulude kära, ma ei taha kuulda su naablite mängu!"
Aamos, nagu paljud teisedki prohvetid, mõistis,
et taoline ülistus ei avalda Jumalale mingit muljet.
Mitte siis, kui sellest puudub sõnakuulelikkus.
Aabraham jättis siia Kidroni orgu kõik oma loomad ja teenijad, öeldes:
"Ma lähen sinna üles Jumalat kiitma ja kummardama.",
minnes tegelikult ohverdama oma kallist poega.
See on esimene kord, kus Piiblis räägitakse ülistusest.
Andku Jumal meile armu ja tarkust mõista,
et tõelist sõnakuulelikkust ei asenda ükski laul ega tants.
On äärmiselt kurb, et paljude elud
polegi midagi enamat kui vaid laulmine ja tantsimine
ning nad on unustanud ülistuse kõige olulisema osa -
selle, mida ülistus tegelikult tähendab.
Räägin teile praegu siirast südamest.
Minu igatsus on,
et võiksime õppida tundma ülistuse tõelist tähendust.
Jumal õnnistagu teid.
Milline oluline sõnum sealt Kidroni orust.
Kas pole lahe, et võid oma elutoast rännata eripaikadesse koos Jakoviga?
Kuid järgmisena - meie tänane erikülaline Katya.
Võrratu tüdruk! Võiks vanuse poolest mulle tütreks sobida.
Kuid siinkohal tema tunnistus. Tere tulemast, Katya.
Räägi endast ja kust sa pärit oled? Sa ei sündinud ju Iisraelis?
Olen pärit Ukrainast, aga me pere kolis 1998 a Iisraeli.
Sa olid üsna noor siis. - Ja. 8-aastane.
Tulite te kohe Tel Avivi?
Ei, me esimene kodu oli Gonen'i nimelises kibutsis Põhja-Iisraelis.
Elasime seal ühe aasta.
Võib arvata, et Ukraina ja Iisrael on päris erinevad?
Kuidas nende erinevustega hakkama said?
Kuna olin veel üsna väike, oli see minu jaoks pisut kergem.
Vanemate jaoks aga oli see muutus üsna suur šokk.
Kuid nüüd läheb juba hästi.
Inimesed võtsid meid hästi vastu
ja kandsid hoolt me vajaduste - riiete, toidu jms. eest.
Tundsime kohe alguses, et oleme teretulnud.
Kui tore, et te materiaalsed vajadused kaeti.
Tol ajal sa ei olnud veel usklik, ega ju?
Ei. Mu usk tugines pigem mu ema usule.
Ema tuli usule kohe peale me siia kolimist
ja ta kaasas mind meeleldi kõigisse usuga seotud tegevustesse.
Olin siis väike alles ega mõistnud täpselt,
mida see tähendab anda oma elu Issandale.
Ema võttis mind alati hea meelega jumalateenistustele kaasa.
Iisraelis võib see vahel osutuda probleemiks
olla Jeesusesse uskuv juut.
Kas seegi mõjutas ehk sind, et ei tahtnud Teda algul vastu võtta?
Algul oli üldse raske ainuüksi leida oma kohta;
harjuda oma uue identiteedi - ja kohalik olemisega.
Südames aga tundsin igatsust sõbruneda nende armsate inimestega.
Usuteema oli minu jaoks siin juutide maal väga raske.
Usk Jeesusesse pole siin maal väga populaarne.
Esineb ka teatud määral tagakiusu.
Ja kuna tahtsin olla osa sellest maast,
otsustasin elada normaalset elu ja mitte usuelu, mida mu ema elas.
Tahtsin tõesti olla teiste poolt aktsepteeritud.
Seega tol ajal ei tulnud usk kõne allagi.
Kuid nüüd oled sa siin. Kuidas jõudsid Trumpet of Salvation'i juurde?
See on üks hästi huvitav lugu.
Iisraelis järgitakse Toorat, Moosese seadust.
Inimesed tunnevad seda ja räägivad sellest.
Kooliski õpetati meile Vana Testamenti
ja mul tekkis tõeline igatsus õppida tundma Jumalat -
pean silmas siis juutide Jumalat.
Ma ei tahtnud, et mu usk tugineks mu ema usule.
Olles õppinud seda 8 aastat, mõistsin 16-aastasena,
millest tegelikult jutt käis ja olin äärmiselt pettunud.
Ma ei leidnud sealt armastust ega sõprust, mida otsisin.
Inimene ei suudagi tuua esile tõelist armastust.
Kuid mina tahtsin õppida tundma Jumalat.
Selleks ajaks olid mu vanemad lahutamas oma abielu.
Su elus olid tormised ajad?
Ja. Mul oli palju küsimusi ja ma otsustasin minna ema juurde.
Ütlesin talle: "Ma vajan abi.
Tahan õppida tundma mõnda päris juuti,
kes on pöördunud Jeesuse juurde."
Tahtsid leida mõne iisraellase, kes usub?
Leidsid siis?
Leidsin! Ema rääkis mulle Jakov Damkani nimelisest mehest,
kes oli kirjutanud ka raamatu. Meil endal seda kodus polnud,
kuid meil oli tema telefoninumber, mistõttu ema ütles, et helista.
Helistasin kohe samal päeval. See oli just paasapühade aeg.
Ei osanud mõeldagi, et tal võib ju pühadega seoses kiire olla.
Ma lihtsalt helistasin Jakovile.
Ja said ta kohe kätte? Mina küll tavaliselt ei saa.
Olin isegi üsna üllatunud. Ta oli hästi soe ja sõbralik.
Tutvustasin iseenda ja oma seisu
ning tahtsin temaga kohtuda, et tema lugu kuulda.
Pühade tõttu oli ta tõesti hõivatud, kuid ütles,
et võiksin kohtuda nende meeskonnaga Gilgal'i hotellis.
Ühtlasi lubas ta raamatu samal päeval posti panna
ja järgmisel päeval oli see juba kohal. Iisraelis liigub post vahel väga ruttu.
Nautisin täiega raamatu lugemist ja Jakovi tundmaõppimist.
Ja siis tulid meie juurde?
Ja. Tundsin, et olen väga oodatud.
Esmamulje hotellist oli helge ja armas.
Midagi sellist, mida tavaliselt maailmas ei näe.
Soe õhkkond võitis mu täiega.
Siis aga tuli Jakov ise mind tervitama.
Ta viis mind esmalt söögisaali, kus sõime koos. - Iisraeli komme.
Ja siis ta näitas mulle erinevaid kohti Vanast Testamendist.
Näitas, kuidas vanad prohveteeringud täitusid Uues Testamendis.
Nägid oma silmaga, et see kõik vastab tõele.
See sai elavaks mu jaoks.
See puudutas mu südant.
See, et Jakovi on juut, kes usub Jeesusesse.
See oli nii eriline, et muutis mind lausa kadedaks.
Tahtsin osata rääkida nii nagu tema ja teada kõike, mida tema teadis,
et viia see tunnistus ka oma rahvani.
Kuid see polnud ainukene kord, kui siin käisid.
Nüüd sa ju lausa elad siin ja see on eriti vahva!
Kuid mis edasi sai? Esmalt läksid sõjaväkke ja siis?
Sa isegi töötasid siin. Andekas tüdruk!
Meie töö ja tegevuse kaudu võid aga taas kohtuda inimestega.
Pärast Jakovi juures käiku läksin tagasi oma kodulinna.
Seejärel aga üsna pea 2-aastaks sõjaväkke.
Tänu Jumalale, et õppisin Teda tundma enne seda.
Ta oli sõjaväe ajal mu vastu ikka väga armuline
ja ma sain jagada Tema headusest oma kaasmaalastegagi.
Nii tore, et oled siin. Oled tõeliseks õnnistuseks meile!
Kindlasti igatsevad paljudki televaatajad näha,
et Jumal puudutaks inimeste elusid.
Jätkake vaid palvetamist!
Tahad sa olla osa Jumala lõpuaja plaanidest?
Tahad sa olla kaasas, kui Jumal puudutab Iisraeli rahvast?
Siis liitu Trumpet of Salvation tegemistega.
Tule ja ole osa sellest maast.
Õpid jagama juutidele evangeeliumi
tehes seda juutide vaatenurgast lähtuvalt.
Seetõttu kutsume sind liituma Trumpet'i teenimiskooliga,
kus õpid tunnistama juutidele.
Saad osa põhjalikust piibliõppest
ja õpetusest nii Iisraeli ajaloo kui tänapäeva kohta.
Ühtlasi õpid, kuidas puudutada juutide südant sõnumiga Jeesusest.
Võtad ka osa "Esmalt juutidele" aktsioonist,
rakendades omandatud oskusi Iisraeli tänavatel,
jagades Jumala armastust Tema rahvaga.
Saad olema osa võrratust pundist, kuhu kuulub erinevaid rahvaid,
kellel on sama nägemus kui sinul.
Selles pundis sünnib eluaegseid sidemeid.
Samas näed muidugi Iisraeli vaatamisväärsusi
ja õpid tundma nende tegelikku vaimset tähendust,
mis tugineb Piiblile ja Jumala vaatenurgale.
Ükskõik, kes sa ka ei oleks
ja tahad sa tulla vaid nädalaks või mitmeks kuuks - garanteerime sulle,
et Trumpet of Salvation on elumuutev kogemus.
Kui tahad tulla vaid turisimireisile, leiad selleks mitmeid võimalusi.
Kui aga tahad tulla Iisraeli, et siin ka muuta midagi,
on Trumpet of Salvation just sinu jaoks!
Tõlge: Anne-Ly Raukas